GUNKUL ร่วมงาน Opportunity Day
GUNKUL ร่วมงาน Opportunity Day ณ ตลาดหลักทรัพย์แห่งประเทศไทย เมื่อเร็วๆ นี้
17 มี.ค. 2563

ดร.สมบูรณ์ เอื้ออัชฌาสัย กรรมการผู้จัดการ บริษัท กันกุลเอ็นจิเนียริ่ง จำกัด (มหาชน) หรือ GUNKUL พร้อมด้วย ฐิติพงศ์ เตชะรัตนยืนยง ผู้อำนวยการอาวุโส สายงานบริหารการเงินและบริหารกลยุทธ์องค์กร ร่วมนำเสนอข้อมูลประจำปี 2562 ในงาน Opportunity Day โดยมั่นใจรายได้รวมปี 2563 จะแตะระดับ 9,000 ล้านบาท หรือเติบโตประมาณ 25% ตามเป้าหมาย เนื่องจากทยอยรับรู้รายได้จากโครงการโรงไฟฟ้าพลังงานแสงอาทิตย์ และพลังงานลม ทั้งในและต่างประเทศ ที่ดำเนินการจำหน่ายไฟฟ้าเชิงพาณิชย์ (COD) เต็มปี และปีนี้คาดว่าจะจำหน่ายไฟฟ้าเพิ่มอีกกว่า 100 เมกะวัตต์ ขณะที่ธุรกิจเทรดดิ้ง และรับเหมาก่อสร้าง ยังเติบโตได้อย่างต่อเนื่อง โดยงานดังกล่าวจัดขึ้นที่ตลาดหลักทรัพย์แห่งประเทศไทย เมื่อเร็วๆ นี้